Laurent Fignon
<s>Loran Finjon (; 12. avgust 1960 — 31. avgust 2010) bivši je francuski profesionalni biciklista u periodu od 1982. do 1993.</s><s>Rođen je u severnom delu Pariza, bavio se fudbalom, a prijatelji su ga uvukli u biciklizam.</s><s>Profesionalnu karijeru počeo je 1982. a već naredne godine osvojio je Tur de Frans, pobedio je i 1984.</s><s>Osvojio je Điro d’Italiju 1989. a kasnije te godine vodio je veliku borbu na Tur de Fransu i izgubio je od Grega Lemonda za 8 sekundi, što je najmanja razlika u istoriji Tura.</s><s>Dva puta je osvojio Milano—Sanremo i po jednom Fleš Valon i nacionalno prvenstvo u drumskoj vožnji.</s><s>Finjon je u dva navrata bio pozitivan na doping testu.</s><s>Umro je od raka 2010. godine.</s>

<s>Detinjstvo i amaterska karijera 
Finjon je rođen u Monmartru, severnom delu Pariza.</s><s>Njegova porodica se preselila u Turnan-an Bri 1963. gde je živio dok nije napunio 23 godine i vratio se u Pariz.</s>

<s>Prvi sport kojim se bavio bio je fudbal, dok ga prijatelji nisu uvukli u biciklizam 1976. kada je. vozio svoju prvu trku i pobedio je.</s><s>Njegovi roditelji nisu želeli da se trka i on se trkao bez njihovog znanja.</s><s>Prve godine pobedio je na još četiri trke, a naredne na samo jednoj.</s><s>Treće godine pobedio je 18 od 36 trka.</s><s>Roditelji su mu dozvolili da se takmiči, ali su i dalje mislili da treba da studira.</s><s>Počeo je da studira materijalnu nauku na univerzitetu u Parizu, ali nije bio zainteresovan za studiranje, već je htio da se fokusira na biciklizam.</s><s>Rekao je roditeljima da napušta studije i da će odslužiti vojni rok.</s><s>Nakon toga, bio je siguran da želi da počne profesionalnu karijeru.</s>

<s>1981. vozio je tur Korzike, trku koja je omogućavala amaterima da voze sa profesionalcima.</s><s>Finjon je pokušavao da prati Bernara Inoa, vrhunskog profesionalca i uspevao je u tome u većem delu trke.</s><s>Siril Gimard ga je pozvao da vozi nacionalno prvenstvo u timskom hronometru, a u maju 1981.</s><s>Gimar mu je ponudio mesto u Reno Gitan timu za narednu sezonu.</s><s>Finjon se pridružio timu 1982. sa 21 godinom.</s>

<s>Profesionalna karijera</s>

<s>1982 
Godine 1982. osvojio je trku u Kanu i Azurenu, uz nekoliko drugih i trećih mesta, pre osvajanja Kriterijuma Internacional.</s><s>Finjon je zatim vozio Điro d’Italiju.</s><s>Nakon bega na drugoj etapi, uzeo je lidersku majicu, koju je izgubio na narednoj etapi, ali je bio Inoov najbitniji čovek u planinama i završio je drugi u klasifikaciji za najboljeg mladog vozača.</s><s>Na kraju sezone završio je drugi na Tur d’Avenir trci.</s>

<s>1983 
Godine 1983. osvojio je nekoliko trka, uključujući i po etapu na Tireno—Adrijatiko trci i Turu Limuzen.</s><s>Finjon je bio deo tima koji je pomogao Bernaru Inou da osvoji Vuelta a Espanju, gde je Finjon pobedio na jednoj etapi i završio treći u klasifikaciji po poenima.</s><s>Gimar nije hteo da ga šalje na Tur de Frans, smatrajući da su dva grand tura mnogo za njega.</s><s>Kada je Ino, tada četvorostruki pobednik Tura, objavio da neće učestvovati zbog povrede, tim Reno je bio bez lidera, Finjon je priključen timu za Tur i plan je bio da se ide na etapne pobede.</s><s>Nakon devete etape, Finjon je bio drugi, iza Paskala Simona i dozvoljeno mu je da bude timski lider.</s><s>Na desetoj etapi, Simon je pao i slomio rame, ali je izgubio samo malo vremena na narednim etapama.</s><s>Ipak, Simon je napustio Tur tokom etape 17 i Finjon je postao novi lider.</s><s>Odgovorio je na sve napade rivala, a zatim je pobedio na hronometru na etapi 21 i osvojio je Tur.</s><s>Sa 22 godine, postao je najmlađi pobednik Tura još od 1933.</s>

<s>Finjon je kasnije izjavio da je imao sreće da osvoji Tur 1983. jer da se Ino nije povredio, on bi bio timski lider i radio bi za njega.</s>

<s>Nakon Tura, Finjon je ostvario još tri pobede do kraja sezone.</s>

<s>1984 
Godine 1984.</s><s>Bernar Ino je promenio tim, što je omogućilo Finjonu da bude lider tima Reno.</s><s>Prvu pobedu u sezoni ostvario je u Limuzenu.</s><s>Na Lijež—Bastonj—Liježu završio je osmi, a zatim je pobedio na dve etape na Klasiko RCN trci u Kolumbiji.</s><s>Dve etape osvojio je i na Turu Romandije, pre učešća na Điro d’Italiji.</s>

<s>Reno je pobedio ekipni hronometar na otvaranju Đira, a Finjon je bio lider do pred kraj trke, ispred Frančeska Mozera.</s><s>Najveća brdska etapa, na kojoj je Finjon trebao da poveća svoju prednost jer je bolji brdaš, otkazana je zbog lošeg vremena.</s><s>Mozer je na hronometru uzeo dovoljno vremena i osvojio je Điro, dok je Finjon završio drugi i osvojio je brdsku klasifikaciju, uz jednu etapnu pobedu i četiri druga mesta na etapama.</s><s>Reno je bio najbolji tim na Điru.</s>

<s>Pre Tura, Finjon je osvojio nacionalno prvenstvo.</s><s>Na Turu, borba se vodila između Finjona i njegovog bivšeg lidera, Bernara Inoa.</s><s>Ino je pobedio na prologu, ali je Finjon smanjio zaostatak nakon pobede njegovog tima na ekipnom hronometru na trećoj etapi.</s><s>Nakon dugog bega na petoj etapi, Finjonov suvozač, Vinsent Bertou je preuzeo lidersku poziciju i 12 dana je nosio žutu majicu.</s><s>Finjon je pobedio Inoa na hronometru na sedmoj etapi za 49 sekundi, a zatim ga je pobedio i na hronometru na etapi 16 za 33 sekunde.</s><s>Na etapi 17, Ino je napadao nekoliko puta na završnom usponu, ali ga je Finjon pratio i onda je on napao Inoa.</s><s>Finjon je završio etapu 3 minuta ispred Inoa, Vinsent Bertou je izgubio mnogo vremena i Finjon je postao novi lider.</s><s>Do kraja je pobedio na još tri etape i osvojio je Tur sa 10 minuta ispred Inoa.</s><s>Posle Tura, Finjon je zabeležio još dve pobede.</s>

<s>1985—1986 
Ulazeći u 1985. godinu, Finjon se osećao jače nego ikad.</s><s>Pobedio je na prologu i osvojio je drugo mesto na Turu Pirineja, a zatim je osvojio trku u Siciliji.</s><s>Finjon je doživio tešku povredu zbog koje je morao da propusti Tur de Frans, a do kraja sezone nije ostvario nijednu pobedu.</s>

<s>1986. osvojio je Bol d ers trku, Fleš Valon i etapu na Kriterijumu Dofine.</s><s>Na Turu je pobedio na jednoj etapi, ali je bio loš u generalnom plasmanu i povukao se tokom 12 etape.</s><s>Nakon Tura osvojio je drugo mesto na gran pri deset nacija i na trci Monžuika.</s>

<s>1987—1988 
Godine 1987. osvojio je po etapu na trci oko Holandije i Luksemburga, gde je završio drugi u generalnom plasmanu.</s><s>Na Pariz—Nici je pobedio na dve etape i osvojio je treće mesto u generalnom plasmanu.</s><s>Nagoveštaj povratka u dobru formu došao je osvajanjem trećeg mesta na Vuelta a Espanji, koju je osvojio Luis Erera.</s><s>Tur de Frans, Finjon je završio na sedmom mestu, uz osvojenu jednu etapu.</s><s>Na Vuelta Katalonija trci završio je šesti.</s>

<s>1988. osvojio je klasik Milan—San Remo, etapu na Kriterijumu Internacional i dve etape na Turu Pirineja.</s><s>Tur de Frans je opet napustio tokom 12 etape.</s>

<s>1989 
Godine 1989.</s><s>Finjon je bio onaj stari, osvojio je Tur Holandije, Milan—San Remo, a zatim i Điro, gde je pobedio na jednoj etapi.</s>

<s>Na Turu, pobednik 1988.</s><s>Pedro Delgado bio je veliki favorit, a Finjon i Stiven Rouč su konkurenti.</s><s>Nakon što je Delgado kasnio na start prologa skoro tri minuta, trka je bila otvorena i počela je borba Finjona i Grega Lemonda.</s><s>Lemond je pobedio hronometar na petoj etapi sa minut ispred Finjona i stekao je prednost u generalnom plasmanu od 5 sekundi.</s><s>Na desetoj etapi, Finjon je uzeo Lemondu 12 sekundi i lidersku poziciju.</s><s>Na hronometru na 15 etapi, Lemond je opet uzeo vreme Finjonu i vratio se na prvo mesto.</s><s>Finjon ga je porazio na Alp du Ezu i opet je on bio lider, a nakon pobede na etapi 19, imao je 50 sekundi prednosti, a do kraja je ostao još hronometar od 24 kilometra.</s><s>Da bi pobedio, Lemond je morao da uzima dve sekunde po kilometru.</s><s>Francuske novine su objavile specijalno izdanje sa Finjonovom slikom na naslovnoj strani, sve je bilo spremno da se slavi pobeda.</s><s>Iako su smatrali da se 50 sekundi ne može nadoknaditi za 24 kilometra, Lemond je odvezao impresivno, bio je to najbrži hronometar sve do 2015.</s><s>Finjon je vozio prilično dobro, završio je treći na etapi, ali je izgubio 58 sekundi od Lemonda i izgubio je Tur sa 8 sekundi, što je najmanja razlika u istoriji Tura.</s>

<s>Tokom Tura, Finjon je bio u lošim odnosima sa novinarima, često je odbijao da se smije fotografima i da daje intervijue, novinari su mu dodelili nagradu za najmanje simpatičnog vozača.</s>

<s>Kada bi ga pitali "Zar vi niste momak koji je izgubio Tur za 8 sekundi?" odgovorio bi "Ne, gospodine, ja sam čovek koji ga je osvojio dvaput".</s>

<s>1990—1993 
Godine 1990. osvojio je Kriterijum Internacional po drugi put i trku šest dana Grenonbla.</s><s>Vozio je i Điro i Tur, ali nije uspio da ih završi.</s>

<s>Godine 1991. je ostvario četiri pobede.</s><s>Ovoga puta završio je Tur na šestom mestu.</s>

<s>Nakon dramatičnog Đira 1992. gde je imao kriza u planinama, vozio je svoj predzadnji Tur.</s><s>Ostvario je jednu etapnu pobedu i završio je na 23 mestu u generalnom plasmanu.</s><s>U nastavku godine osvojio je trku u Calasu.</s>

<s>1993. osvojio je Vueltu Meksika, gde je zabeležio jednu etapnu pobedu, što mu je bila zadnja pobeda u karijeri.</s><s>Zadnji Tur nije završio, napustio ga je tokom 11 etape.</s><s>Na kraju godine, završio je karijeru.</s>

<s>Doping 
Finjon je bio pozitivan na amfetamin tokom gran prija Valonije 1987. gde je završio treći, a rezultat mu je poništen.</s><s>Drugi put je bio pozitivan 1989.</s>

<s>U autobiografiji, Finjon je priznao da je koristio stimulanse 1980. ali je naznačio da oni ne utiču bitno na perfomanse vozača.</s><s>Primetio je velike promene u sportu na početku 90-ih, kada su počeli da koriste EPO.</s><s>Finjon je završio karijeru 1993. kada je shvatio da se biciklizam promenio i da tu više nema mesta za njega.</s>

<s>Kraj karijere i smrt 
Godine 1995. osnovao je organizaciju Loran Finjon, sa kojom je uzeo organizaciju trke Pariz - Nica, koju je od 2000. godine preuzela Amauri sportska organizacija.</s><s>Za loše rezultate francuskih vozača na Turu, okrivio je sportske direktore, za koje je rekao da nemaju kontrolu nad vozačima.</s>

<s>U junu 2009. dijagnostikovan mu je rak.</s><s>U početku karijere koristio je amfetamin i kortizon, ali je rekao da ne veruje da je to imalo veliku ulogu u dobijanju bolesti.</s><s>Finjon je umro u bolnici 31. avgusta 2010. u 12.30 po lokalnom vremenu.</s><s>Finjona su nadživela oba roditelja, a iza sebe je ostavio ženu i sina i kćerku iz prvog braka.</s>

<s>Spoljašnje veze</s>

<s>Profil na biciklističkoj arhivi
 Rezultati Lorana Finjona na Tur de Fransu
 Umro Loran Finjon</s>

<s>Francuski biciklisti
Pobjednici Tour de Francea
Pobjednici klasifikacije mladog vozača Tour de Francea‏‎
Pobjednici Giro d'Italije
Pobjednici brdske klasifikacije Giro d'Italije
Pobjednici klasifikacije kombinacije Vuelta a Españe
Doping
Umrli od raka</s>

